open-index/open-wikipedia-markdown huggingface dataset:
இசுக்காண்டியம்(III) சல்பைடு

**இசுக்காண்டியம்(III) சல்பைடு** (Scandium(III) sulfide) என்பது Sc2S3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியம் தனிமமும் கந்தகமும் சேர்ந்து மஞ்சள் நிறத்தில் இச்சேர்மம் உருவாகிறது.

## கட்டமைப்பு
Sc2S3  சேர்மத்தின் படிக அமைப்பு சோடியம் குளோரைடு சேர்மத்தின் படிக அமைப்புக்கு  நெருக்கமாக தொடர்புடையதாகும். இக்கட்டமைப்பு  ஒரு கனசதுர சமகோள நெருக்கப் பொதிவு அயனிகளை அடிப்படையாகக் கொண்டதாகும். NaCl கட்டமைப்பில் அயனி அணிக்கோவையில் உள்ள அனைத்து எண்முக இடைவெளிளும் நேர்மின் அயனிகளால்  ஆக்கிரமிக்கப்பட்டுள்ளது. Sc2S3  கட்டமைப்பில் மூன்றில் ஒரு பங்கு காலியாக உள்ளது. காலியிடங்கள் வரிசைப்படுத்தப்பட்டுள்ளன. ஆனால் மிகவும் சிக்கலான முறையில், Fddd என்ற இடக்குழுவைச் சேர்ந்த ஒரு பெரிய செஞ்சாய்சதுர அலகு செல்லிற்கு  வழிவகுக்கிறது.

## தயாரிப்பு
உலோக சல்பைடுகள் பொதுவாக இரண்டு தனிமங்களையும் சேர்த்து வெப்பமூட்டுவதால் தயாரிக்கப்படுகின்றன. ஆனால் இசுக்காண்டியத்தைப்  பொறுத்தவரை, இந்த தயாரிப்பு முறையில் இசுக்காண்டிய மோனோசல்பைடு (ScS) மட்டுமே கிடைக்கிறது. இசுக்காண்டியம்(III) ஆக்சைடை பாயும் ஐதரசன் சல்பைடின் கீழ் 1550 பாகை  செல்சியசு வெப்பநிலைக்கு அல்லது அதற்கு மேலாக கிராபைட்டு புடக்கலனில் இட்டு 2-3 மணிநேரத்திற்கு சூடுபடுத்தினால் Sc2S3 தயாரிக்கலாம்.

:Sc2O3 + 3H2S → Sc2S3 + 3H2O

உயர் வெப்பநிலைகளில் இசுக்காண்டியம்(III) குளோரைடு சேர்மத்துடன் உலர் ஐதரசன் சல்பைடு வாயுவைச் சேர்த்து வினைபுரியச் செய்தும் இசுக்காண்டியம்(III) சல்பைடு தயாரிக்கலாம்:

:2 ScCl3 + 3 H2S → Sc2S3 + 6 HCl

## வினை
1100 ° செல்சியசு வெப்பநிலைக்கு  மேல் சூடுபடுத்தினால்  இசுக்காண்டியம்(III) சல்பைடு  கந்தகத்தை இழந்து, Sc1.37S2. போன்ற விகிதவியல் ஒவ்வா சேர்மங்களாகச் சிதைகிறது. 

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:செசுகியு சல்பைடுகள்
இசுக்காண்டியம்(III) ஐதராக்சைடு

**இசுக்காண்டியம்(III) ஐதராக்சைடு** (*Scandium(III) hydroxide*) என்பது Sc(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இசுக்காண்டியம் தனிமத்தின் மூவிணைய ஐதராக்சைடு சேர்மம் என்றும் ஈரியல்பு சேர்மம் என்றும் இது வகைப்படுத்தப்படுகிறது. இது தண்ணீரில் சிறிதளவு கரையும்.  இசுக்காண்டியம்(III) ஐதராக்சைடின் காரகாடித்தண்மை சுட்டெண் 7.85 அளவு கொண்ட நிறைவுற்ற கரைசலில் Sc(OH)3 சேர்மமும் Sc(OH)+ அயனியும் கலந்திருக்கும். தண்ணீரில் இசுக்காண்டியம்(III) ஐதராக்சைடின் கரைதிறன் அளவு 0.0279 மோல்/லிட்டர் ஆகும். நாட்பட்ட இசுக்காண்டியம்(III) ஐதராக்சைடு ScO(OH) ஆக மாறும். இது கரைதிறனை வெகுவாகக் குறைக்கும் (0.0008 மோல்/லிட்டர்) 

## தயாரிப்பு
இசுக்காண்டியம் உப்புகளை கார ஐதராக்சைடுகளுடன் சேர்த்து வினை புரியச் செய்தால் இசுக்காண்டியம்(III) ஐதராக்சைடு உருவாகும். இவ்வினையில், வெவ்வேறு தொடக்கப் பொருட்கள் ,  மற்றும் .Sc(OH)1.75Cl1.25, Sc(OH)2NO3 மற்றும் Sc(OH)2.32(SO4)0.34 போன்ற பல்வேறு இடைநிலைகளை உருவாக்கும். 

## மேற்கோள்கள்

பகுப்பு:இசுக்காண்டியம் சேர்மங்கள்
பகுப்பு:ஐதராக்சைடுகள்
பகரம்பூர் பெண்கள் கல்லூரி

**பகரம்பூர் பெண்கள் கல்லூரி** என்பது இந்தியாவின் மேற்கு வங்க மாநிலத்தில் உள்ள முர்ஷிதாபாத் மாவட்டத்தில் உள்ள பெர்ஹாம்பூரில் உள்ள ஒரு மகளிர் கல்லூரி ஆகும். இது கல்யாணி பல்கலைக்கழகத்துடன் இணைக்கப்பட்டுள்ளது. 

1946 ஆம் ஆண்டில் பேராசிரியர் அமியா ராவ் என்பவரால் பெண்கள், கல்வி வழியாக சுதந்திரம், விடுதலை மற்றும் பொருளாதார முன்னெற்றம் அடையவேண்டும் என்பதை நோக்கமாகக்கொண்டு இக்கல்லூரி தொடங்கப்பட்டுள்ளது. இதன் நிறுவனர், அப்போதைய அம்மாவட்ட ஆட்சியராக இருந்த திரு.பி.ஜி.ராவ்(ஐ.சி.எச்) அவர்களின் துணைவியாவார்.

## துறைகள்

### அறிவியல்

* வேதியியல்
* இயற்பியல்
* கணிதம்
* தாவரவியல்
* விலங்கியல்
* உடலியல்
* கணினி அறிவியல்

### கலைகள்

* பெங்காலி
* ஆங்கிலம்
* சமஸ்கிருதம்
* வரலாறு

* அரசியல் அறிவியல்
* தத்துவம்
* பொருளாதாரம்
* சமூகவியல்

## அங்கீகாரம்
இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ளது.  இது தேசிய மதிப்பீடு மற்றும் அங்கீகார கவுன்சிலால் (NAAC) அங்கீகாரம் பெற்றது, மேலும் பி கிரேடு வழங்கப்பட்டது, மீண்டும் 72% மதிப்பெண்களுடன் பி கிரேடு வழங்கப்பட்டு அங்கீகரிக்கப்பட்டுள்ளது. 

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
லியுதேத்தியம்(III) ஐதராக்சைடு

**லியுதேத்தியம்(III) ஐதராக்சைடு** (*Lutetium(III) hydroxide*) என்பது Lu(OH)3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும்.

## தயாரிப்பு
லியுதேத்தியம்(III) குளோரைடுடன் காரங்கள் வினைபுரியும்போது முதலில் Lu(OH)2Cl உருவாகிறது. பிறகு இது Lu(OH)2.5Cl0.5 சேர்மமாக உருவாகி இறுதியாக Lu(OH)3 கிடைக்கிறது

:LuCl3+2 NaOH→Lu(OH)2Cl+2 NaCl
:Lu(OH)2Cl+0.5 NaOH→Lu(OH)2.5Cl0.5+0.5 NaCl
:Lu(OH)2.5Cl0.5+0.5 NaOH→Lu(OH)3+0.5 NaCl

## வேதிப்பண்புகள்
ஓர் அமிலத்துடன் லியுதேத்தியம்(III) ஐதராக்சைடு வினைபுரிந்து லியுதேத்தியம்(III) உப்புகள் உருவாகின்றன：
: Lu(OH)3 + 3 H+ → Lu3+ + 3 H2O

லியுதேத்தியம்(III) ஐதராக்சைடு சூடாக்கும் போது முதலில் LuO(OH) சேர்மம் உருவாகிறது. தொடர்ந்து சூடாக்கினால் Lu2O3 சேர்மம் உருவாகும். 

## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:ஐதராக்சைடுகள்
பசந்தி தேவி கல்லூரி

**பசந்தி தேவி கல்லூரி** என்பது கொல்கத்தாவில் மேற்கு வங்க அரசால் 1959 ஆம் ஆண்டு  பெண்களுக்கு அதிகாரம் அளிக்கும் நோக்கத்துடன் நிறுவப்பட்டதும் அரசு நிதியுதவி பெறும் முதல் பெண்கள் கல்லூரியுமாகும், இந்திய சுதந்திரப் போராட்டத்தில் ஈடுபட்டதற்காக பிரித்தானிய ஆட்சியின் கீழ் சிறையில் அடைக்கப்பட்ட முதல் இந்தியப் பெண்மணியும், சிறந்த சுதந்திரப் போராட்ட வீரரான ஸ்ரீ சித்தரஞ்சன் தாஸின் மனைவியுமான, சுதந்திரப் போராட்ட வீரர் பசந்தி தேவியின் பெயரால் இப்பெயர் பெற்றுள்ளது. இக்கல்லூரி, கல்கத்தா பல்கலைக்கழகத்துடன் இணைக்கப்பட்டுள்ளது.

## கல்லூரி அமைப்பு
நகர்ப்புற மற்றும் கிராமப்புற சந்திப்பில் அமைந்துள்ள இந்த கல்லூரி இவ்விரு பகுதிகளைச் சேர்ந்த பிற்படுத்தப்பட்ட வகுப்பினர், சிறுபான்மை சமூகங்கள் மற்றும் வறுமைக் கோட்டிற்கு கீழே உள்ள பெண் மாணவர்களின் கல்வித்தேவைகளைப் பூர்த்தி செய்ய பயன்படுகிறது.இக்கல்லூரி சிறப்புத் தேவையுடைய பெண்களுக்கு உயர்கல்விக்கான வாய்ப்பை வழங்குகிறது.

கல்கத்தா பல்கலைக்கழகத்தால் நிர்ணயிக்கப்பட்ட கல்லூரிப் பாடத்திட்டத்துடன், பெண் மாணவர்களின் சுய-உதவி திறன், தன்னம்பிக்கை மற்றும் சுதந்திரத்தை வளர்த்துக் கொள்ள உதவுவதன் மூலம் அவர்களை மேம்படுத்துவதற்கான வாய்ப்பையும் வழங்குகிறது. கல்கத்தா பல்கலைக்கழகத்தின் கீழ் BA (Hons/Major/General), B.Sc (Hons/General) மற்றும் ஆங்கிலத்தில் MA (சுய நிதி) & MA அரசியல் அறிவியலில் (சுய நிதி) ஆகிய இளங்கலை மற்றும் முதுகலைப் படிப்புகளை இக்கல்லூரி வழங்கிவருகிறது.

இக்கல்லூரியில் நேதாஜி சுபாஸ் திறந்தநிலை பல்கலைக்கழகத்தின் கீழ் ஒரு ஆய்வு மையமும் உள்ளது (மைய குறியீடு : A-02) இது வார இறுதிகளில் மட்டும் இயங்கும்.

## குறிப்பிடத்தக்க முன்னாள் மாணவர்கள்

* லோபாமுத்ரா மித்ரா, பாடகி
* தனுஸ்ரீ சக்ரவர்த்தி, நடிகை
* ரூக்மா ரே, நடிகை

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
லியுதேத்தியம்(III) தெலூரைடு

**லியுதேத்தியம்(III) தெலூரைடு** (*Lutetium(III) telluride*) என்பது Lu2Te3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். லியுதேத்தியத்தின் தெலூரைடு வகை உப்புகளில் இதுவும் ஒன்றாகும். 
Fddd என்ற இடக்குழுவில் Sc2S3 சேர்மத்தின் கட்டமைப்பில் லியுதேத்தியம்(III) தெலூரைடு காணப்படுகிறது.  லியுதேத்தியத்தை Lu7Te உடன் மின்வில் உலையில் இட்டு உருக்கினால் லியுதேத்தியம்(III) தெலூரைடும் Lu11Te4 அல்லது  LuTe சேர்மங்களூம் உருவாகின்றன. 

1976 ஆம் ஆண்டின் நச்சுப் பொருட்கள் கட்டுப்பாட்டுச் சட்டத்தில் பட்டியலிடப்பட்ட வேதிப்பொருட்களில் லியுதேத்தியம்(III) தெலூரைடும் இடம்பெற்றுள்ளது. 

## மேற்கோள்கள்

பகுப்பு:லியுதேத்தியம் சேர்மங்கள்
பகுப்பு:தெலூரைடுகள்
பாலூர்காட் மகிளா மகாவித்யாலயா

**பாலூர்காட் மகிளா மகாவித்யாலயா** என்பது இந்தியா மேற்கு வங்காளத்தின் தெற்கு தினஜ்பூர் மாவட்டத்தில் உள்ள பாலூர்காட்டிலுள்ள ஒரு மகளிர் கல்லூரியாகும். இந்தக் கல்லூரி கெளர் பங்கா பல்கலைக்கழகத்துடன் இணைக்கப்பட்டு, அதன் கீழ் இளங்கலை படிப்புகளை பெண் மாணவர்களுக்கு வழங்கி வருகிறது. 

தெற்கு தினஜ்பூர் மாவட்டத்தில் உள்ள ஒரே பெண்கள் கல்லூரியான இதில்,அங்குள்ள சமூகத்தில் அறியாமை, மூடநம்பிக்கைகள், கல்வியறிவின்மை மற்றும் வறுமை ஆகியவற்றை எதிர்த்துப் போராடும் வகையில் பெண் மாணவர்களுக்கு உயர்கல்வி அளிப்பதன் வழி பணிபுரிந்துவருகிறது.

## துறைகள்

### கலைப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு.
* அரசியல் அறிவியல்
* பொருளாதாரம்
* தத்துவம்
* புவியியல்
* கல்வி
* வீட்டு அறிவியல்
* மக்கள் தொடர்பு

### அறிவியல் பிரிவு

* விலங்கியல்
* தாவரவியல்
* வேதியியல்
* உணவு மற்றும் ஊட்டச்சத்து

## அங்கீகாரம்
2017 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் இக்கல்லூரிக்கு பி + அங்கீகாரம் வழங்கப்பட்டுள்ளது. இக்கல்லூரி பல்கலைக்கழக மானியக் குழுவினாலும் அங்கீகரிக்கப்பட்டுள்ளது .

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
அனந்து காட்கில்

**அனந்து காட்கில்** (*Anant Gadgil*) இந்தியாவைச் சேர்ந்த ஓர் அரசியல்வாதியாவார்.  மகாராட்டிரா மாநிலத்தின் சாத்தாரா மாவட்டத்தில் உள்ள வய் நகரத்தின் வேல்னேசுவர் கிராமத்தில் 1956 ஆம் ஆண்டு செப்டம்பர் மாதம் 18 ஆம் தேதியன்று வித்தல்ராவ் காத்கில்லின் மகனாக இவர் பிறந்தார். நர்கர் விசுணு காட்கில்லின் பெயரனாக அறியப்படும் அனந்து காட்கில் ஒரு கட்டடக் கலைஞராகவும் அறியப்படுகிறார். மும்பை பல்கலைக்கழகத்தில் கட்டடக் கலையில் இளையர் பட்டமும் அமெரிக்காவில் இதே பாடத்தில் முதுநிலை பட்டமும் பெற்றார். 2014 ஆம் ஆண்டு முதல் 2022 ஆம் ஆண்டு வரை மகாராட்டிர சட்ட மேலவை உறுப்பினராக இருந்தார்.  மகாராட்டிர மாநில அரசியலில் இந்திய தேசிய காங்கிரசு கட்சியின் உறுப்பினராகச் செயல்பட்டார். திருமணம் செய்து கொண்ட இவர் மும்பையில் வசிதது வருகிறார்.

## படைப்புகள்
*சிமாச்சியப்பா புனேகர் (மராத்தி நூல்)
*பிஞ்சசு & பஞ்சசு

## விருதுகள்
அனந்தராவ் காட்கிலின் சிமாச்சியப்பா புனேகர் என்ற மராத்தி புத்தகம் நகைச்சுவையான எழுத்துக்கான மகாராட்டிர சாகித்ய அகாதமி விருதை வென்றது.

## மேற்கோள்கள்

பகுப்பு:1956 பிறப்புகள்
பகுப்பு:வாழும் மக்கள்
பகுப்பு:மகாராட்டிர அரசியல்வாதிகள்
பகுப்பு:மராத்தி எழுத்தாளர்கள்
பகுப்பு:இந்தியக் கட்டிடக் கலைஞர்கள்
பகுப்பு:மராத்தியர்கள்
கின்சுவானாவ் சூவு

**கின்சுவானாவ் சூவு** (*Ginsuanhau Zou*) இந்தியாவைச் சேர்ந்த ஓர் அரசியல்வாதியாவார். மணிப்பூர் மாநில அரசியலில் மற்றும் பாரதிய சனதா கட்சியின் உறுப்பினராகச் செயல்பட்டார்.  2012 & 2017 ஆம் ஆண்டுகளில் நடைபெற்ற மணிப்பூர் சட்டமன்றத் தேர்தலில் இந்திய தேசிய காங்கிரசு கட்சியின் உறுப்பினராக  சுராசந்த்பூர் மாவட்டத்தில் உள்ள சிங்கட்டு தொகுதியிலிருந்து மணிப்பூர் சட்டமன்ற உறுப்பினராகத் தேர்ந்தெடுக்கப்பட்டார்.

2020 ஆம் ஆண்டு மணிப்பூர் நம்பிக்கை வாக்கெடுப்பின் போது, நம்பிக்கை வாக்கெடுப்புக்கான கட்சியின் சார்பை மீறி சட்டசபை நடவடிக்கைகளைத் தவிர்த்த எட்டு சட்டமன்ற உறுப்பினர்களில் இவரும் ஒருவராவார்.  இந்திய தேசிய காங்கிரசு கட்சியிலிருந்து விலகிய இவர் பின்னர் இராம் மாதவ், பைச்சையந்து பாண்டா மற்றும் மணிப்பூர் முதல்வர் என். பிரேன் சிங் முன்னிலையில் பாரதிய சனதா கட்சியில் சேர்ந்தார்.   2020  ஆம் ஆண்டு நடைபெற்ற சட்டமன்ற இடைத்தேர்தலில் சிங்கட்டு தொகுதியில்  போட்டியின்றி தேர்ந்தெடுக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:மணிப்பூர் அரசியல்வாதிகள்
பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:பாரதிய ஜனதா கட்சி அரசியல்வாதிகள்
ரேணு கண்ணா சோப்ரா

**ரேணு கண்ணா சோப்ரா** (*Renu Khanna Chopra*) என்பவர் இந்திய அறிவியலாளர் ஆவார். இவர் முதன்மை அறிவியலாளராகவும் இந்திய வேளாண் ஆராய்ச்சி நிறுவனத்தில் தேசிய சகாவாக அழுத்த உடலியல் & புது தில்லி உயிர்வேதியியல் ஆய்வக நீர் தொழில்நுட்ப மையத்தில் பணிபுரிகிறார்.

## பிறப்பு
சோப்ரா செப்டம்பர் 24, 1949-இல் இந்தியாவின் தில்லி மாநகரில் பிறந்தார்.

## கல்வியும் பணியும்
சோப்ரா தில்லியில் உள்ள சீமாட்டி இர்வின் பள்ளியிலும் குவாலியரில் உள்ள கமலா ராஜா பெண்கள் கல்லூரியிலும் படித்தார். இவர் இளம் அறிவியல், முது அறிவியல், முனைவர் பட்டங்களை இந்திய வேளாண் ஆராய்ச்சி கழகத்தின் நிறுவனத்திலிருந்து பெற்றார். இவர் தகைசால் அறிவியலாளராக நீர் தொழில்நுட்ப மையம், இந்திய வேளாண் ஆராய்ச்சி நிறுவனத்தில் பணிபுரிந்தார். இவர் ஹோமி பாபா நிதியுதவி, இந்தியத் தேசிய அறிவியல் கழகம்-அரச கழக அறிவியலாளர் பரிமாற்ற நிதியுதவி, உயிர்தொழில்நுட்பவியல் வெளிநாடு நிதியுதவி, இந்திய வேளாண் கழக தேசிய அறிவியலாளர் நிதி உதவிகளைப் பெற்றுள்ளார்.

## விருதுகள்
தேசிய கல்வி ஆராய்ச்சி மற்றும் பயிற்சிக் குழுவின் அறிவியல் நிதியுதவியினை 1965 முதல் 1974 வரையிலும், இந்தியத் தேசிய அறிவியல் அகாதமியின் இளம் அறிவியலாளர் விருதினை 1978ஆம் ஆண்டும், ஆர். டி ஆசனா அறக்கட்டளை விருதினை 1980–83-ஆம் ஆண்டும், ஆர். டி. ஆசன பரிசினை 1983ஆம் ஆண்டும், இந்திய வேளாண் ஆராய்ச்சி கழக சிறந்த பெண் அறிவியலாளர் விருதினை 1995ஆம் ஆண்டும் பிளாட்டினம் ஆண்டு விரிவுரை விருதினை 1998ஆம் ஆண்டும் பெற்றார். இவர் உயிர் அறிவியல் ஆய்விதழின் தொடர்பு தொகுப்பாசிரியராகவும், இந்தியத் தேசிய அறிவியல் கழக குழு உறுப்பினராக 2009 முதல் 2011 வரை செயல்பட்டார்.

சக: இந்தியத் தேசிய அறிவியல் கழகம்; தேசிய அறிவியல் அகாதமி, இந்தியா.

## பங்களிப்பு
ரிசர்ச்கேட்தளத்தில் இவரது 72 ஆய்வுக் கட்டுரைகள் இடம் பெற்றுள்ளன.

## மேற்கோள்கள்

பகுப்பு:தில்லிப் பெண் அறிவியலாளர்கள்
பகுப்பு:வாழும் மக்கள்
பகுப்பு:1949 பிறப்புகள்
இராதிகா நாயர்

**இராதிகா நாயர்** (*Radhika Nair*) என்பவர் இந்தியப் புற்றுநோய் உயிரியல் ஆராய்ச்சியாளர் ஆவார். இவர் தற்போது இந்தியாவின் திருவனந்தபுரத்தில் உள்ள இராசிவ் காந்தி உயிரி தொழிற்நுட்ப மையத்தில் இராமானுஜன் ஆசிரிய சகாவாகவும், ஆத்திரேலியாவின் நியூ சவுத் வேல்ஸ் , சிட்னி, டார்லிங்ஹர்ஸ்டில் உள்ள கார்வன் மருத்துவ ஆய்வு நிறுவனத்தில் மூத்த ஆராய்ச்சி அதிகாரியாகவும் பணியாற்றுகிறார். கட்டி உயிரணுக்கள் உயிர்வாழ்வதற்கும், செயலற்ற நிலைக்குச் செல்வதற்கும், பின்னர் செழித்து வளருவதற்கும், குறிப்பாக மார்பகப் புற்றுநோயில் உயிரணு உள்ளார்ந்த வழிமுறைகளைப் புரிந்துகொள்வதில் இவர் நிபுணத்துவம் பெற்றவர்.

## கல்வியும் பணியும்
1996-இல் மும்பையில் உள்ள தூய சவேரியார் கல்லூரியில் நுண்ணுயிரியல் மற்றும் உயிர்வேதியியலில் இளம் அறிவியல் பட்டம் பெற்ற பிறகு 1998-இல் மும்பை அறிவியல் கழகத்தில் உயிர் வேதியியலில் முதுநிலைப் பட்டம் பெற்றார். இவர் தனது முனைவர் பட்ட ஆய்வில் கிருமி உயிரணு இறப்பில் கவனம் செலுத்தினார். 2005ஆம் ஆண்டில், கேம்பிரிட்ஜ் பல்கலைக்கழகத்தில் எம். ஆர். சி. புற்றுநோய் பிரிவில், நுண்ணுயிர் மற்றும் மெய்க்கருவுயிரி மரபியலில் கவனம் செலுத்தினார். இதனை முனைவர் பட்ட மேல் ஆராய்ச்சி நிதி உதவி மூலம் மேற்கொண்டார்.

ஐக்கிய இராச்சிய நிதியுதவியினைத் தொடர்ந்து பல ஆண்டுகள் கர்வனில் ஆராய்ச்சியாளராக  அலெக்சாண்டர் சுவார்ப்ரிக்குடன், அந்த நிறுவனத்தில் புற்றுநோய் மையத்தின் தலைவருடன் பணிபுரிந்தார். மார்பகப் புற்றுநோயால் பாதிக்கப்பட்டிருந்த ஒரு நண்பரை இழந்த பிறகு, நாயர் மார்பகப் புற்றுநோய் ஆராய்ச்சிக்காகத் தனது வாழ்க்கையை அர்ப்பணித்தார். கார்வனில், இவர் புரோமிசு (முன்னிற்குஞ்சுரப்பி புற்றுநோய் மாற்றிடம் புகல்) என்ற கூட்டுத் திட்டத்தில் பங்களித்தார். ஆத்திரேலியாவின் சிட்னியில் உள்ள நியூ சவுத் வேல்ஸ் பல்கலைக்கழகத்தில் உள்ள தூய வின்சென்ட் மருத்துவப் பள்ளியிலும் நாயர் விரிவுரையாளராகப் பணியாற்றினார்.

## மேற்கோள்கள்

பகுப்பு:புற்றுநோய் ஆய்வாளர்கள்
பகுப்பு:இந்திய உயிர்வேதியியலாளர்கள்
பகுப்பு:வாழும் மக்கள்
தூலியம்(III) தெலூரைடு

**தூலியம்(III) தெலூரைடு** (*Thulium(III) telluride*) என்பது Tm2Te3 என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். தூலியத்தின் தெலூரைடு வகை உப்புகளில் இதுவும் ஒன்றாகும். Fddd என்ற இடக்குழுவில் செஞ்சாய் சதுர படிக வடிவத்தில் இது உருவாகிறது.  அதிக வெப்பநிலையில் ஈய தெலூரைடில் கரைந்து தூலியம்(III) தெலூரைடு திண்ம கரைசலை கொடுக்கிறது.

1976 ஆம் ஆண்டின் நச்சுப் பொருட்கள் கட்டுப்பாட்டுச் சட்டத்தில் பட்டியலிடப்பட்ட வேதிப்பொருட்களில் லியுதேத்தியம்(III) தெலூரைடும் இடம்பெற்றுள்ளது.

## மேற்கோள்கள்

பகுப்பு:தூலியம் சேர்மங்கள்
பகுப்பு:தெலூரைடுகள்
சகானாசு பக்லவி

**சகானாசு பக்லவி** ( *Shahnaz Pahlavi* ) , பிறப்பு 27 அக்டோபர் 1940 ) ஈரானின் சா முகம்மத் ரிசா சா பக்லவி மற்றும் அவரது முதல் மனைவியும், எகிப்து இளவரசி பவ்சியா ஆகியோரின் முதல் குழந்தையாவார்.

## ஆரம்ப வாழ்க்கை மற்றும் கல்வி
சகானாசு பக்லவி, 27 அக்டோபர் 1940 அன்று தெகுரானில்  முகமது ரேசா பக்லவி மற்றும் அவரது முதல் மனைவி இளவரசி பவ்சியா ஆகியோரின் ஒரே குழந்தையாகப் பிறந்தார். இவரின் தந்தையான ஈரானின் சாவின் மூன்றாவது மனைவியான பரா பக்லவி மூலம் பிறந்த பட்டத்து இளவரசர் ரெசா பக்லவி, இளவரசி பராக்னாசு பக்லவி, இளவரசர் இரண்டாம் அலி ரெசா பக்லவி மற்றும் இளவரசி லீலா பக்லவி ஆகியோர் இருந்தனர். எகிப்தின் முதலாம் புவாது மற்றும் எகிப்த்தின் ராணி நசிலி இவரது தாய்வழி தாத்தா பாட்டியாவார்கள். ரேசா ஷா பகலவி மற்றும் ஈரானின் ராணி தாட்சு ஓல்-மொலூக் இவரின் தந்தைவழி தாத்தா பாட்டியாவர்கள். மேலும் இவர் எகிப்தின் மன்னர் முதலாம் பாரூக்கின் மருமகளும் ஆவார்.

சகானாசு பக்லவி பெல்ஜியத்திலுள்ள *லைசி லியோனி டி வாகா* என்ற உறைவிடப் பள்ளியில் படித்தார். பின்னர் சுவிட்சர்லாந்தில் உயர்கல்வியைப் படித்தார்.

## சொந்த வாழ்க்கை
ஈராக் மன்னர் பைசலுடன் சகானாசின் திருமணத்திற்கு இவரின் தந்தை திட்டமிட்டிருந்தார். ஆனால் இவருக்கு இத்திருமணத்தில் விருப்பமின்மையால் நிறைவேறவில்லை. இவரது முதல் திருமணம், பதினாறு வயதில், 11 அக்டோபர் 1957 அன்று தெகுரானில் உள்ள கோலசுத்தான் அரண்மனையில் ஈரானிய அரசியல்வாதி *அர்தேசிர் சாகேதி* என்பவருடன் நடந்தது. அவர் ஒரு முறை ஈரானிய வெளியுறவு அமைச்சராகவும், இரண்டு முறை அமெரிக்காவிற்கான ஈரானியத் தூதராகவும் இருந்தார் (1957-64 மற்றும் 1972-79). சாகேதியும் இவரும் 1955 இல் ஜெர்மனியில் முதன்முதலில் சந்தித்தனர். தம்பதியருக்கு மக்னாசு சாகேதி (பிறப்பு 2 டிசம்பர் 1958) என்ற ஒரு மகள் பிறந்தார். இவர்கள் 1964 இல் விவாகரத்து செய்தனர்.

சகானாசு பின்னர் பிப்ரவரி 1971 இல் பாரிஸில் உள்ள ஈரானிய தூதரகத்தில் பணியாற்றிய *கோசுரோ சகான்பானி* என்பவரை மணந்தார். இவர்களது திருமணம் ஏப்ரல் 2014 இல் சகான்பானி இறக்கும் வரை நீடித்தது. இவர்களுக்கு கீகோசுரோ (பிறப்பு 20 நவம்பர் 1971), என்ற ஒரு மகனும் பவ்சியா (பிறப்பு 1973) என்ற ஒரு மகளும் பிறந்தனர்.

இவரின் தந்தையின் ஆட்சியின் போது, சகானாசு விவசாய நிறுவனங்கள் மற்றும் ஹோண்டா சைக்கிள்கள் மற்றும் இருசக்கர வாகனங்களின் தயாரிக்கும் ஆலைகளில் முதலீடு செய்தார்.

## பின் வரும் வருடங்கள்
ஈரானியப் புரட்சிக்குப் பின்னர் சகானாசு பக்லவி சுவிட்சர்லாந்தில் வசித்து வருகிறார்.  இவருக்கு சுவிஸ் குடியுரிமை உள்ளது. டிசம்பர் 2013 இல் சானாஸ் பஹ்லவிக்கு எகிப்திய அரசாங்கம் எகிப்திய குடியுரிமை வழங்கியது. 

படிமம்:Cecil_Beaton_Photographs-_Political_and_Military_Personalities;_Chahnaz,_Princess_of_Iran,_Fawzieh,_Queen_of_Iran,_Mohammed_Reza_Pahlevi_CBM2404.jpg|alt=Princess Shahnaz with her parents in Tehran during the Second World War. Photo by Cecil Beaton| இரண்டாம் உலகப் போரின்போது தெகுரானில் தனது பெற்றோருடன் இளவரசி சகானாசு.சிசில் பீட்டனின்புகைப்படம்
படிமம்:Mohammad_Pahlavi_Coronation.jpg|alt=Coronation of the Shah of Iran in 1967 – Princess Shahnaz (second from left)|1967 இல் ஈரான் ஷாவின் முடிசூட்டு விழா - இளவரசி சகானாசு (இடமிருந்து இரண்டாவது)


## மேற்கோள்கள்

## வெளி இணைப்புகள்

பகுப்பு:1940 பிறப்புகள்
பகுப்பு:ஈரானிய மக்கள்
பகுப்பு:வாழும் மக்கள்
பகுப்பு:ஈரானின் வரலாறு
யாசுமினம் பிரேச்சிசைபம்

**யாசுமினம் பிரேச்சிசைபம்** (தாவர வகைப்பாட்டியல்: *Jasminum brachyscyphum*) என்பது மல்லிப் பேரினத்தைச் சார்ந்த, இருநூற்றிற்கும் மேற்பட்ட மல்லிகை இனங்களில் ஒன்றாகும். இப்பேரினம், பன்னாட்டு பூக்கும் தாவர மரபுநெறிமுறை குழுமத்தின் (APG IV) நான்காவது பதிப்பின் படி, முல்லைக் குடும்பத்திலுள்ள 29 பேரினங்களில் ஒன்றாக இடம் பெற்றுள்ளது. 1895 ஆம் ஆண்டு இவ்வினத்தினைப் பற்றிய தாவரவியல் முதற்குறிப்பு வெளிவந்ததாக கியூ தாவரவியல் ஆய்வகம் தெரிவிக்கிறது.
## பேரினச்சொல்லின் தோற்றம்
அரபி மொழியில்,   *யாச<small>(அ)</small>மின்* (ياسمين), என்றும்; இந்த அரபிச்சொல்லுக்கு "இனிய நுறுமணமுள்ள தாவரங்கள்" என்பது பொருளாகும்.  பாரசீக மொழியில் *யாசுசுமின்* (یاسمین)  என்றும்; உருது மொழியில் یاسمینی அல்லது یاسمین بو என்றும் அழைப்பர். மேலும், மல்லிப்பூவின் வாசனை எண்ணெக்கான பெயர்கள், சில கிரேக்க சொற்களோடு (iasme, iasmelaion) ஒப்பீடும் செய்யப்படுகிறது. 1570 ஆம் ஆண்டுகளில், பிரஞ்சு மொழியில் *jasmin* என்ற சொல்லும், அதற்கு முன்னர் *jessemin* என்ற சொல்லும் பயன்பாட்டில் இருந்துள்ளன. பிரஞ்சு மொழியில் இருந்து, பல செருமானிய மொழிகளில்  இச்சொல்லின் வேறுபட்ட வடிவங்கள்  தோன்றியது எனலாம்.     பதினாறாம் நூற்றாண்டில் இத்தாவர வகை இங்கிலாந்தில் முதன்முதலாக வளர்க்கப்பட்டதாக அறிய முடிகிறது. 
## வாழிடம்
மலாவி, மொசாம்பிக், சிம்பாப்வே ஆகிய ஆப்பிரிக்கக் கண்ட நாடுகளில் இவ்வினம் காணப்படுகின்றன.
## இவற்றையும் காண்க
* மல்லிகை இனங்களின் பட்டியல்
* சங்ககால மலர்கள்

## மேற்கோள்கள்

## வெளியிணைப்புகள்
* இத்தாவரயினத்தின் கட்டற்ற படங்கள் உள்ள இணையப் பக்கம்

பகுப்பு:மல்லிப் பேரினம்
பகுப்பு:ஆப்பிரிக்க மல்லி இனங்கள்
பகுப்பு:செம்பட்டியலில் உள்ள மல்லி இனங்கள்
பரிவர்த்தனை (திரைப்படம்)

**பரிவர்த்தனை** (*Parivarthanai*) என்பது 2023 ஆம் ஆண்டு வெளியான இந்திய தமிழ்த் திரைப்படமாகும்.  எஸ். மணிபாரதி இயக்கிய இப்படத்தில் சுர்ஜித், சுவாதி ஆகியோர் முக்கிய வேடங்களில் நடித்தனர். இப்படம் 2023 செப்டம்பர் 15 அன்று வெளியானது.

## நடிகர்கள்

* நவீனாக சுர்ஜித் கோபிநாத்
* பவித்ராவாக சுவாதி
* நந்தினியாக ராஜேஸ்வரி
* பாரதி மோகன்
* திவ்யா ஸ்ரீதர்
* மோகித்
* ஸ்மேஹா
* சித்ரா நவீனின் தாயாக (ஒளிப்படத்தில்)

## தயாரிப்பு
இயக்குநர் எஸ். மணிபாரதி தனது மற்றொரு படமான ஸ்ரீகாந்த் நடித்த *தி பெட்*  படத்தின் தயாரிப்புக்குப் பிந்தைய பணிகளில் ஈடுபட்டடுவரும் நிலையில், இப்படத்தில் பணியாற்றினார். பல தொலைக்காட்சி நடிகர்கள் இப் படத்தில் நடித்துள்ளனர்.

## பாடல்கள்
இத்திரைப்படத்திற்கு ரஷாந்த் அர்வின் இசையமைத்திருந்தார். பாடல் வரிகளை வி. ஜே. பி. ரகுபதி எழுதியுள்ளார்.

## வரவேற்பு
இப்படத்தை வெளியிட திட்டமிட்ட நாளில் இருந்து ஒரு வார தாமதத்திற்குப் பிறகு, படம் 2023 செப்டம்பர் 15  அன்று தமிழ்நாட்டுத்  திரையரங்குகளில் படம் வெளியானது. *[[தினத்தந்தி|தினத்தந்தியின்]]* ஒரு விமர்சகர், படத்தின் சில காட்சிகளில் இருந்த "தர்க்கப்பிழையை" கேள்விக்குட்படுத்தி படத்திற்கு எதிர்மறையான விமர்சனத்தை அளித்தார். மாறாக *[[மாலை மலர்|மாலை மலரின்]]* ஒரு விமர்சகர், படத்தை "இரசிக்கதக்கது" என்று குறிப்பிட்டார்.

## மேற்கோள்கள்

## வெளி இணைப்புகள்
*

பகுப்பு:2023 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
தவாங் சட்டமன்றத் தொகுதி

**தவாங் சட்டமன்றத் தொகுதி** () இந்தியாவின் அருணாச்சலப் பிரதேச மாநிலத்திலுள்ள 60 சட்டமன்றத் தொகுதிகளுள் ஒன்றாகும். இது தவாங் மாவட்டத்தில் உள்ளது. இத்தொகுதியானது, பழங்குடியினருக்காக ஒதுக்கப்பட்ட ஒரு தனித்தொகுதி ஆகும். மேற்கு அருணாச்சலம் மக்களவைத் தொகுதியில் அடங்கும் 33 சட்டமன்றத் தொகுதிகளுள் இதுவும் ஒன்று. இத்தொகுதியின் எண் 2 ஆகும்.

## சட்டமன்ற உறுப்பினர்கள்

## மேற்கோள்கள்

பகுப்பு:அருணாச்சலப் பிரதேச சட்டமன்றத் தொகுதிகள்
பகுப்பு:தவாங் மாவட்டம்
பரப்பனங்காடி தொடருந்து நிலையம்

**பரப்பனங்காடி தொடருந்து நிலையம்** (*Parappanangadi railway station*) என்பது இந்தியாவின் கேரளத்தின் மலப்புறம் மாவட்டத்தில் உள்ள பரப்பனங்காடி நகரின் மையத்தில் அமைந்துள்ள ஒரு தொடருந்து நிலையம் ஆகும். இது மலப்புறத்தில் இருந்து 26 கி.மீ. தொலைவில் அமைந்துள்ளது. இந்த தொடருந்து நிலையம் கேரளத்தின் பழமையான தொடருந்து நிலையங்களில் ஒன்றாகும். இந்த தொடருந்து நிலையம் கேரளத்தின் முதல் இருப்பூர்தி பாதையில் ( திரூர் - பேப்பூர் ) உள்ளது. பரப்பனங்காடி தொடருந்து நிலையக் குறியீடு  PGI ஆகும். இந்தக் குறியீடு இணையவழி முன்பதிவு உட்பட பல்வேறு நோக்கங்களுக்காகப் பயன்படுத்தப்படுகிறது.

## மேற்கோள்கள்

## வெளி இணைப்புகள்

பகுப்பு:பாலக்காடு தொடருந்து கோட்டம்
பகுப்பு:மலப்புறம் மாவட்டத்திலுள்ள தொடருந்து நிலையங்கள்
பகுப்பு:கேரளத்திலுள்ள தொடருந்து நிலையங்கள்
இலா பட்நாயக்

**இலா பட்நாயக்** (*Ila Patnaik*) ஓர் இந்தியப் பொருளாதார நிபுணர் ஆவார். இவர் இந்திய அரசின் முன்னாள் முதன்மை பொருளாதார ஆலோசகராக இருந்துள்ளார். இந்த நேரத்தில், இவர் இந்தியாவின் பொருளாதார ஆய்வறிக்கை, 2013-14 தயாரித்தார். பல இந்திய அரசாங்க குழுக்கள் மற்றும் பணிக்குழுக்களிலும் பங்களித்துள்ளார். 2014ஆம் ஆண்டில், நோபல் பரிசு பெற்ற அமர்த்தியா சென் மற்றும் ரிசர்வ் வங்கியின் முன்னாள் ஆளுநர்கள் ஒய். வி. ரெட்டி, ரகுராம் ராஜன் மற்றும் உர்ஜித் படேல் போன்றோருடன், இந்தியாவின் முதல் பத்து இடங்களுக்குள் இடம்பிடித்த ஒரே பெண் பொருளாதார வல்லுநர் இவராவார். *[[இந்தியன் எக்சுபிரசு|தி இந்தியன் எக்சுபிரசு நாளிதழில்]]* பொருளாதாரம் தொடர்பான வழக்கமான கட்டுரைகளையும் எழுதிவருகிறார்.

இவர் தற்போது தேசிய பொது நிதி மற்றும் கொள்கை நிறுவனத்தின் பேராசிரியராக உள்ளார்.

## கல்வி
இலா பட்நாயக், தில்லி பல்கலைக்கழகத்தின் இந்துக் கல்லூரியில் (1985) பொருளாதாரத்தில் இளங்கலைப் பட்டம் பெற்றார். ஜவகர்லால் நேரு பல்கலைக்கழகத்தின் பொருளாதார ஆய்வுகள் மற்றும் திட்டமிடல் மையத்தில் (1987 மற்றும் 1989) தத்துவத்தில் முதுகலைப் பட்டத்துடன் பொருளாதாரத்தில் முதுகலைப் பட்டம் பெற்றார். இவர் இந்தியாவில் தனது இளங்கலை மற்றும் பட்டதாரி படிப்பைத் தொடர்ந்தபோது, தனது முனைவர் பட்ட ஆய்வினை ஐக்கிய இராச்சியத்தில் தொடர முடிவு செய்தார். மேலும் இவர் 1996-இல் சர்ரே பல்கலைக்கழகத்தில் பொருளாதாரத்தில் முனைவர் பட்டம் பெற்றார்.

## பணி
இலா பட்நாயக் *[[இந்தியன் எக்சுபிரசு|தி இந்தியன் எக்சுபிரசில்]]* பொருளாதார ஆசிரியராக இருந்தார். பிசினஸ் ஸ்டாண்டர்டில் இரண்டு வாரக் கட்டுரையை எழுதியுள்ளார். *மேக்ரோ டிராக்*, இந்தியப் பொருளாதாரத்தில் காலாண்டு புதுப்பிப்பு, 1997-2001 தொகுப்பாசிரியராகவும் பணியாற்றினார். மேலும், பட்நாயக் மூத்த பொருளாதார நிபுணர் மற்றும் தேசிய செயல்முறைப் பொருளியல் ஆய்வுக் குழுமற்றும் பன்னாட்டுப் பொருளாதார உறவுகளுக்கான இந்தியக் குழுவின் (1996 - 2002, 2004; 2002 - 2004 முறையே) மூத்த உறுப்பினராகவும் இருந்தார். இவர் 2007 முதல் 2009 வரை *பட்நாயக்குடன்* *[[என்டிடிவி|என்டிடிவியில்]]* நிகழ்ச்சி ஒன்றை நடத்தினார். இப்போது இவர் இந்தியப் பொருளாதாரம் தொடர்பான வாராந்திர நிகழ்ச்சிகளில் *தி பிரிண்ட்டில்* பணிபுரிகிறார்.

## விருதுகள்
பட்நாயக்கிற்கு வழங்கப்பட்ட பல விருதுகளில் *"இளையோர் அறிவியல் அறிஞர் நிதியுதவி"* (1978), *"தேசிய திறமை தேடல் உதவித்தொகை"* (1980), *"இளையோர் ஆய்வு நிதியுதவி-பொருளியல்"* (1987), மற்றும் *"பொருளாதாரத்தில் முனைவர் பட்ட படிப்புக்கான இங்கிலாந்து-நேரு நூற்றாண்டு நிதியுதவி* ஆகியவை அடங்கும் (1991).

## மேற்கோள்கள்

## வெளி இணைப்புகள்
* சுயவிவரம்

பகுப்பு:தில்லிப் பெண் அறிவியலாளர்கள்
பகுப்பு:வாழும் மக்கள்
பெரிய இத்திமடு

**பெரிய இத்திமடு** என்பது இலங்கையில் வட மாகாணத்தின்  முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது ஒட்டுசுட்டான் பிரதேச செயலாளர் பிரிவில் அமைந்துள்ளது. இது ஒட்டுசுட்டானுக்குக் கிழக்கே சுமார் 5 கிலோமீட்டர் தூரத்தில் அமைந்துள்ளது.

## பாடசாலைகள்
மு/பெரிய இத்திமடு அரசினர் தமிழ் கலவன் பாடசாலை

## மேற்கோள்கள்


## வெளி இணைப்புகள்

*தொகைமதிப்பு மற்றும் புள்ளிவிபரத் திணைக்களம், இலங்கை



பகுப்பு:முல்லைத்தீவு மாவட்டத்தில் உள்ள ஊர்களும், நகரங்களும்
மரமடி

thumb| மரமடி திராவிட விளையாட்டு
**மராமடி** (*Maramadi*) என்பது இந்திய மாநிலமான கேரளத்தில் நடத்தப்படும் ஒரு வகை மாட்டுப் பந்தயம் ஆகும். இது **களப்பூட்டு** அல்லது **பொத்தோட்டம்** என்றும் அழைக்கப்படுகிறது. இந்த பந்தையமானது வழக்கமாக காளைகளைக் கொண்டு நடத்தப்படும் ஒரு பாரம்பரிய நிகழ்வாகும். இது பருவமழைக்குப் பிறகு நடத்தப்படுகிறது. நடவுப் பணிகள் செய்வதற்கும் காளைகள் தேவைப்படுகின்றன. 

## சட்ட ரீதியான தகுதி
2011 ஆம் ஆண்டில், விலங்குகள் வதை தடுப்புச் சட்டம், 1960-இன் கீழ், காளைகளையும்,  ஐந்து விலங்குகளையும் காட்சிப் படுத்துதல் மற்றும் பயிற்சியளித்தலுக்கு ஒன்றிய அரசு தடை விதித்தது. 2014-ம் ஆண்டு நீதிமன்றத் தீர்ப்பில் இந்தத் தடை கேரள மாட்டுப் பந்தயத்துக்குப் பொருந்தும் என்று தீர்ப்பளிக்கபட்டது.  2015 ஆம் ஆண்டு, கேரத மாட்டுப் பந்தைய சங்கம்  கேரள உயர் நீதிமன்றத்தில் மேல்முறையீடு செய்ததில் இந்தத் தீர்ப்பு உறுதி செய்யப்பட்டது.   

## காட்சியகம்

File:പോത്ത് പൂട്ട്.JPG|பொது பூட்டு.
File:Maramadi2.ogg|வெள்ளப்பாரா
File:Maramadi.ogg|வெள்ளப்பாரா
File:Payyanad Kaalapoot പയ്യനാട്ടെ കാളപൂട്ട് മത്സരം.jpg|பையநாடு
File:Kaalapoottu-arimbra-malappuram-bbc story3.jpg|அரிம்பிரா, கொண்டோட்டி


## மேலும் பார்க்கவும்

* கம்பளா

## மேற்கோள்கள்

## மேலும் படிக்க

* "மாட்டுப் பந்தயம்", *நேஷனல் ஜியோகிராஃபிக்*, ஒளிப்படப் போட்டி 2014
பகுப்பு:கேரளத்தில் விளையாட்டு
பகுப்பு:காணொளிக் கோப்பு உள்ள கட்டுரைகள்
பகுப்பு:விளையாட்டுகளில் விலங்குகள்
சபீதா பேகம்

**சபீதா பேகம்** (*Sabita Begum*) ஒரு வங்கதேச ஜாதியா கட்சி (எர்சாத்) அரசியல்வாதியும் வங்களாதேச நாடாளுமன்ற உறுப்பினரும் ஆவார். இவர் ஒதுக்கப்பட்ட இடத்திலிருந்து தேர்ந்தெடுக்கப்பட்டுள்ளார்.

## தொழில்
பேகம் 1996-இல் ஜாதியா கட்சி (எர்சாத்) வேட்பாளராகப் போட்டியிட்டுத் தேர்ந்தெடுக்கப்பட்டு 1996 முதல் 2001 வரை ஐந்து ஆண்டுகள் பணியிலிருந்தார்.

## மேற்கோள்கள்

பகுப்பு:வாழும் மக்கள்
பகுப்பு:வங்காளதேச அரசியல்வாதிகள்
திலாரா ஆருண்

**திலாரா ஆருண்** (*Dilara Harun*)(c. 1946 - 14 ஏப்ரல் 2012) வங்களாதேச சுதந்திரப் போராட்ட வீரரும் வங்களாதேச அவாமி லீக்கைச் சேர்ந்த பிரமன்பரியாவைச் சேர்ந்த அரசியல்வாதி ஆவார். இவர் வங்காளதேச நாடாளுமன்ற உறுப்பினராக 1996 முதல் 2001 வரை பதவியிலிருந்தார்.

## வாழ்க்கை
1971ஆம் ஆண்டு நடைபெற்ற வங்காளதேச விடுதலைப் போரில் பங்கேற்றார், திலாரா. இவர் கிரிஷக் லீக்கின் மூத்த துணைத் தலைவராக இருந்தார்.  வங்களாதேசம் அவாமி லீக்கின் பிராமன்பரியா பிரிவின் துணைத் தலைவராகவும் பணியாற்றினார். ஏழாவது ஜாதியா சங்கத் தேர்தலில் ஒதுக்கப்பட்ட பெண்கள் தொகுதி-26-இலிருந்து வங்காளதேச நாடாளுமன்ற உறுப்பினராகத் தேர்ந்தெடுக்கப்பட்டார்.

## இறப்பு
ஆருண் 14 ஏப்ரல் 2012 அன்று டாக்காவில் உள்ள தேசிய இருதய நோயியல் நிறுவனத்தில் தனது 66 வயதில் இறந்தார்.

## மேற்கோள்கள்

பகுப்பு:2012 இறப்புகள்
பகுப்பு:வங்காளதேச அரசியல்வாதிகள்
தொழில்நுட்பக் கல்வியில் பெண்கள் முன்னேற்றத்திற்கான உதவி

**தொழில்நுட்பக் கல்வியில் பெண்கள் முன்னேற்றத்திற்கான உதவி** (*Providing Assistance for Girls Advancement in Technical Education Initiative*) அல்லது **பிரகதி** என்பது இந்திய அரசின் மனிதவள மேம்பாட்டு அமைச்சகத்தின், அகில இந்தியத் தொழில்நுட்பக் கழக திட்டமாகும். இது தொழில்நுட்பக் கல்வியைத் தொடர ஆண்டுக்கு 6 லட்சத்துக்கும் குறைவான வருமானம் கொண்ட குடும்பத்திலுள்ள ஒரு பெண் குழந்தைக்கு வழங்கப்படுகிறது.

இத்திட்டத்தின் கீழ் உதவித்தொகை தொகையாக ரூ 30,000 அல்லது கல்விக் கட்டணம் மற்றும் 10 மாதங்களுக்குத் தற்செயல் கொடுப்பனவுக்காக மாதம் ரூ 2000 வழங்கப்படுகிறது.

## மேற்கோள்கள்

பகுப்பு:இந்தியாவில் மகளிர் கல்வி
பகுப்பு:இந்தியக் கல்வி அமைச்சகம்
பானிபூர் மகிளா மகாவித்யாலயா

**பானிபூர் மகிளா மகாவித்யாலயா** என்பது மேற்கு வங்கத்தின் ஆப்ராவின், பானிப்பூரில் பெண்களுக்கு உயர் கல்வி வழங்கும் நோக்கத்துடன் 1999 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். இக்கல்லூரியில் கலை, வணிகம் மற்றும் அறிவியல் பிரிவுகளில் இளங்கலை படிப்புகள் பயிற்றுவிக்கப்படுகிறது. இக்கல்லூரி, மேற்கு வங்க மாநிலப் பல்கலைக்கழகத்துடன் இணைக்கப்பட்டுள்ளது. 

நான்கு விரிவுரையாளர்கள் மற்றும் நூறு மாணவர்களுடன் எளிமையான தொடக்கத்தைக் கொண்ட இக்கல்லூரி,  2003 ஆம் ஆண்டில் பனிபூரில் இயற்கையின் பரந்த பசுமைக்கு மத்தியில் புதிய வளாகத்துடன் உடற்கல்விக்கான முதுகலை பயிற்சிக் கல்லூரி மற்றும் ஆசிரியர் பயிற்சிக் கல்லூரி என இரண்டு பிரிவுகளுடன் கட்டமைப்பு ரீதியாக விரிவடைந்துள்ளது. இக்கல்லூரியில் தற்போது கலை (ஹானர்ஸ் மற்றும் பொது பிரிவு) மற்றும் விஞ்ஞானம் (பொது) ஆகிய பிரிவுகளில் பட்டப்படிப்புகள் வழங்கப்படுகின்றன. மேலும் இக்கல்லூரியில் 13 இளங்கலை துறைகள் உள்ளன.

## துறைகள்

### கலைப்பிரிவு

* பெங்காலி
* ஆங்கிலம்
* வரலாறு.
* அரசியல் அறிவியல்
* சமூகவியல்
* தத்துவம்
* கல்வி

## மேலும் காண்க

* இந்தியாவில் கல்வி
* மேற்கு வங்காளத்தில் உள்ள கல்லூரிகளின் பட்டியல்
* மேற்கு வங்காளத்தில் கல்வி

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
பாங்குரா மாவட்ட சாரதாமணி மகிளா மகாவித்யாபீடம்

**பாங்குரா மாவட்ட சாரதாமணி மகிளா மகாவித்யாபீடம்**,  என்பது இந்தியாவின் மேற்கு வங்கத்தின் பாங்குரா மாவட்டத்தில் 1973 ஆம் ஆண்டில் நிறுவப்பட்ட ஒரு மகளிர் கல்லூரி ஆகும். பாங்குரா மாவட்டத்தில் உள்ள ஒரே மகளிர் கல்லூரியான இதில்  கலை மற்றும் அறிவியல் பிரிவுகளில் இளங்கலை படிப்புகள் பயிற்றுவிக்கப்படுகிறது. இக்கல்லூரி பாங்குரா பல்கலைக்கழகத்துடன் இணைக்கப்பட்டுள்ளது.

## வரலாறு
பாங்குரா மாவட்டம் மற்றும் அதன் சுற்றுவட்டார பகுதிகளில் உள்ள இளம் பெண்களின் உயர் கல்வி மற்றும் கலாச்சாரத்தை மேம்படுத்துவதற்காக நிறுவப்பட்ட இக்கல்லூரி தொடக்கத்தில்பர்த்வான் பல்கலைக்கழகத்தின் கீழ் அரசு நிதியுதவி பெறும் கல்லூரியாக நிறுவப்பட்டது. கொல்கத்தாவைச் சார்ந்த அன்னை சாரதா தேவியின் பெயரை பெருமைப்படத்தும் வகையில் கல்லூரிக்கு இப்பெயர் சூட்டப்பட்டுள்ளது. 

## அங்கீகாரம்
இக்கல்லூரி,  2007 ஆம் ஆண்டில் தேசிய மதிப்பீடு மற்றும் அங்கீகார கவுன்சிலால் (NAAC) பி+ தரத்தை பெற்றாலும், 2015 ஆம் ஆண்டில் 'ஏ' தகுதியைப் பெற்று அங்கீகாரம் பெற்றுள்ளது.  மேலும் இக்கல்லூரி பல்கலைக்கழக மானியக் குழுவால் (UGC) அங்கீகரிக்கப்பட்டுள்ள தன்னாட்சி அமைப்பாகும்.

## துறைகள்

### அறிவியல் பிரிவு

* கணிதம்
* இயற்பியல்
* வேதியியல்

### கலைப்பிரிவு

* பெங்காலி
* ஆங்கிலம்
* சமஸ்கிருதம்
* வரலாறு
* நிலவியல்
* அரசியல் அறிவியல்
* தத்துவம்
* பொருளாதாரம்
* இசை
* கல்வி

## நூலகம்
இக்கல்லூரியில், நல்ல காற்றோட்டத்துடனும், வெளிச்சத்துடனும், வசதியான இருக்கைகளுடன்  2000 சதுர அடி பரப்பளவில் முற்றிலும் கணினிமயமாக்கப்பட்ட நூலகம் உள்ளது. இந்த நூலகத்தில் 27,376 க்கும் மேற்பட்ட புத்தகங்கள் வைக்கப்படுள்ளன, மேலும் 100 க்கும் மேற்பட்ட பத்திரிகைகள் மற்றும் பத்திரிகைகளுக்கு சந்தா செலுத்துகின்றன. இந்த நூலகம் திறந்த அணுகல் முறையைப் பின்பற்றுகிறது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
துப்குரி மகளிர் கல்லூரி

**துப்குரி மகளிர் கல்லூரி,** இந்தியாவின் மேற்கு வங்காள மாநிலத்தில் உள்ள துப்குரியில்  2013 ஆம் ஆண்டில் நிறுவப்பட்ட  பெண்களுக்கான பொது பட்டப்படிப்பு கல்லூரியாகும். கலைப்பிரிவில்  இளங்கலை படிப்புகளை பயிற்றுவிக்கும் இக்கல்லூரி வளாகம் ஜல்பைகுரி மாவட்டத்தில் உள்ளது. இக்கல்லூரி, வடக்கு வங்காள பல்கலைக்கழகத்துடன் இணைக்கப்பட்டுள்ளது .

**துப்குரி உயர்நிலைப் பள்ளியில்** தற்காலிகமாக ஆரம்பிக்கப்பட்ட இக்கல்லூரி தற்போது  **5 ஏக்கர்** பரப்பளவு கொண்ட சொந்த வளாகத்தில் இயங்கி வருகிறது. 
கிராமப்புற சமூகத்தின் விளிம்புநிலை பெண்களுக்கு கல்விஅறிவை வழங்குவதன் மூலம் அவர்களின் வேலைவாய்ப்புகளையும், பொருளாதார உயர்வையும் முன்னேற்றும் நோக்கத்தைக்கொண்ட இக்கல்லூரி, போதிய பௌதீக உள்கட்டமைப்பு இல்லாமை, குறைந்த எண்ணிக்கையிலான ஆசிரியர்கள் மற்றும் குறைந்த எண்ணிக்கையிலான பாடநெறிகள் ஆகியவைகள், வரம்புகளாக உள்ளது.

## துறைகள்

### கலைப்பிரிவு

* பெங்காலி
* ஆங்கிலம்
* வரலாறு.
* சமஸ்கிருதம்
* அரசியல் அறிவியல்
* தத்துவம்
* சமூகவியல்
* கல்வி

## அங்கீகாரம்
இக்கல்லூரி பல்கலைக்கழக மானியக் குழுவினரால் அங்கீகரிக்கப்பட்டுள்ளது. 

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
தேசபந்து பெண்களுக்கான கல்லூரி

**தேசபந்து மகளிர் கல்லூரி** என்பது தெற்கு கொல்கத்தாவில் அமைந்துள்ள ஒரு மகளிர் கல்லூரி ஆகும்.  1950 ஆம் ஆண்டில் துவங்கப்பட்டாலும் இக்கல்லூரி, 1955 ஆம் ஆண்டில்தான் கல்கத்தா பல்கலைக்கழகத்துடன் இணைந்ததன் வழி முறையான அங்கீகாரம் பெற்றுள்ளது. 2020 ஆம் ஆண்டில் இக்கல்லூரி 65 ஆவது நிறுவனநாளைக் கொண்டாடியுள்ளது.

பட்டப்படிப்பைத் தவிர, பெண் மாணவிகளின் ஒட்டுமொத்த ஆளுமையை வளர்ப்பதிலும் இக்கல்லூரி சிறப்பு கவனம் செலுத்துகிறது. அதற்காகவே கலாச்சார விழாக்கள், விளையாட்டுக்கள், கல்வி கருத்தரங்குகள், பல்வேறு விழிப்புணர்வு திட்டங்கள், என்.எஸ்.எஸ், என்.சி.சி, பெண்கள் தற்காப்பு படிப்புகள் (சுகன்யா கொல்கத்தா போலீஸ் முன்முயற்சியின் கீழ்) மற்றும் பிற மாணவர் நடவடிக்கைகள் (நாடக கிளப், புகைப்பட கிளப், சினி கிளப் போன்றவை) கல்வி அமர்வுகள் போன்றவை நடத்தப்படுகின்றன.

## படிப்புகள்
இக்கல்லூரி இளங்கலை (பி. ஏ.) பட்டப்படிப்பை வழங்குகிறது. (பி.எஸ்.சி / பி.காம்.) 

* பெங்காலி, 
* ஆங்கிலம், 
* புவியியல், 
* வரலாறு, 
* பொருளாதாரம், 
* தத்துவம், 
* சமஸ்கிருதம் மற்றும் 
* கல்வி கணக்கியல் ஆகியவற்றில் பாடங்கள்.  
* 2003-2004 இலிருந்து (மேலாண்மை)**பிபிஏ** பாடத்தை அறிமுகப்படுத்தியுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
தேசிய தோட்டக்கலை திட்டம்

**தேசிய தோட்டக்கலை திட்டம்**  (*National Horticulture Mission*) என்பது இந்திய அரசாங்கத்தால் ஊக்குவிக்கப்படும்  ஓர் இந்திய தோட்டக்கலை திட்டமாகும்.  இத்திட்டம் 2005-06 ஆம் ஆண்டில் 10 ஆவது ஐந்தாண்டு திட்டத்தின் கீழ் தொடங்கப்பட்டது. இத்திட்டத்திற்கு இந்திய அரசின் பங்களிப்பு 85% என்றும்  மாநில அரசுகளின் பங்களிப்பு 15% என்றும் திட்டமிடப்பட்டது. 

## குறிக்கோள்கள்
தேசிய தோட்டக்கலை திட்டத்தின் முக்கிய நோக்கம், மாநிலத்தில் கிடைக்கும் அதிகபட்ச சாத்தியக்கூறுகளுக்கு ஏற்ப தோட்டக்கலையை மேம்படுத்துவதும், மாநிலத்தில் அனைத்து தோட்டக்கலைப் பொருட்களின் (பழங்கள், காய்கறிகள், பூக்கள், கோகோ, முந்திரி, தோட்டப் பயிர்கள், மசாலாப் பொருட்கள், மருத்துவ நறுமணத் தாவரங்கள்) உற்பத்தியை அதிகரிப்பதும்  ஆகும். 

பிற நோக்கங்களில் பின்வருவன அடங்கும்:
# பிராந்திய அடிப்படையில் வேறுபட்ட உத்திகள் மூலம் தோட்டக்கலைத் துறையின் முழுமையான வளர்ச்சியை வழங்குதல்
# தோட்டக்கலை உற்பத்தியை மேம்படுத்த, ஊட்டச்சத்து பாதுகாப்பை மேம்படுத்துதல் மற்றும் பண்ணை குடும்பங்களுக்கு வருமான ஆதரவு
# தோட்டக்கலை மேம்பாட்டிற்கான பல நடப்பு மற்றும் திட்டமிடப்பட்ட திட்டங்களுக்கிடையில் ஒருங்கிணைத்தல் மற்றும் ஒருங்கிணைப்பை நிறுவுதல்
# பாரம்பரிய ஞானம் மற்றும் நவீன அறிவியல் அறிவு ஆகியவற்றின் தடையற்ற கலவையின் மூலம் தொழில்நுட்பங்களை மேம்படுத்துதல் மற்றும் பரப்புதல்
# திறமையான மற்றும் திறமையற்ற நபர்களுக்கு, குறிப்பாக வேலையில்லாத இளைஞர்களுக்கு வேலைவாய்ப்பை உருவாக்குவதற்கான வாய்ப்புகளை உருவாக்குதல்

## மேற்கோள்கள்

## புற இணைப்புகள்
* Official website
* India Development Gateway - National Horticulture Mission
* National Horticulture Board

பகுப்பு:இந்திய அரசுத் திட்டங்கள்
பகுப்பு:தோட்டக்கலை
மங்கள மணி

**மங்கள மணி** (*Mangala Mani*) ஓர் இந்திய அறிவியலாளர். அந்தாட்டிக்காவில் ஒரு வருடத்திற்கு மேல் ஆய்வு மேற்கொள்ளும் முதல் இந்திய விண்வெளி ஆய்வு நிறுவன பெண் அறிவியலாளர் இவர்தான். மணி பெண்கள் அறிவியல் தொடருக்கான பிபிசியின் 100 பெண்களுள் ஒருவராகத் தேர்ந்தெடுக்கப்பட்டார்.

## இளமை
இவரது குடும்பத்தில் பிறந்த ஆறு குழந்தைகளில் மணி மூத்தவர். இவர் சைபாபாத் ஹோலி மேரி பெண்கள் உயர்நிலைப் பள்ளியில் தனது பள்ளிக் கல்வியினை முடித்தார். செவ்வாய்க் கிரகத்தைப் பற்றிய நாசா செய்தித்தாள் கட்டுரையைப் படித்த மணி, விண்வெளி அமைப்பில் சேர தூண்டப்பட்டார். ஐதராபாத்தில் உள்ள மசாப் குள அரசு பல்தொழில்நுட்பக் கல்லூரியில் தொழில்நுட்ப வல்லுநர்களுக்கான பட்டயப் படிப்பினை வானொலி தொழில்நுட்ப கருவியில் பெற்றார். இந்த வகுப்பில் பயின்ற 80 பேரில் இவர் மட்டுமே மாணவி.

## பணி
மணி பட்டய படிப்பினை முடித்த சிறிது காலத்தில் பாலாநகரில் உள்ள எச்ஏஎல்-ல் தனது தொழிற்பயிற்சியைத் தொடங்கினார். இந்திய விண்வெளி ஆய்வு நிறுவனத்துடனான நேர்காணலுக்கு இவர் அழைக்கப்பட்டார். நேர்காணலுக்குப் பிறகு மூன்று வாரங்களுக்குள் இசுரோவில் சேருவதற்கான நியமன ஆணையைப் பெற்றார். இசுரோ ஆய்வாளர்கள் குழு 2018 திசம்பரில் இந்தியாவின் அந்தார்டிக்கா ஆராய்ச்சி நிலையமான பாரதியில் 403 நாள் பயணத்தை முடித்தது. அப்போது 56 வயதான மணி இந்த அணியிலிருந்த ஒரே பெண்மணி ஆவார். இவர் 23 பேர் கொண்ட பயணக் குழுவில் ஒருவராக இருந்தார். 14 சுற்றுப்பாதைகளில் 10 சுற்றுப்பாதைகள் பாரதிக்குத் தெரியும் வகையில் தரை நிலையத்தைப் பராமரித்தார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
இப்சிதா பிசுவாசு

**இப்சிதா பிசுவாசு** (*Ipsita Biswas*) ஓர் இந்தியத் துருவ எறியியல் அறிவியலாளர் ஆவார். 2019ஆம் ஆண்டில், இந்தியாவின் ஆயுதப் படைகள், துணை இராணுவப் படைகள் மற்றும் பாதுகாப்பு ஆராய்ச்சி மற்றும் மேம்பாட்டில் பெண்களின் அதிகாரமளித்தல் ஆகியவற்றில் ஆற்றிய பங்களிப்புகளுக்காக, பெண்களுக்கான இந்தியாவின் உயரிய விருதான நாரி சக்தி விருதினைப் பெற்றார்.

## வாழ்க்கை
பிசுவாசு கொல்கத்தாவில் பிறந்து வளர்ந்தவர். 1988-இல் ஜாதவ்பூர் பல்கலைக்கழகத்தில் பயன்பாட்டுக் கணிதத்தில் முதுநிலைப் பட்டப்படிப்பை முடித்தார். முதுநிலை பட்டம் பெற்ற உடனேயே, இவர் பாதுகாப்பு ஆராய்ச்சி மற்றும் மேம்பாட்டு நிறுவனத்தில் வேலைக்கு விண்ணப்பித்தார். இதனைத் தொடர்ந்து 1988ஆம் ஆண்டிலேயே தேர்ந்தெடுக்கப்பட்டார். இவர் 1998-இல் இந்நிறுவன ஆய்வகமான துருவ எறியியல் ஆராய்ச்சி ஆய்வகத்தில் சேர்ந்தார், இப்போது இந்த ஆய்வகத்தில் மூன்று பிரிவுகளுக்குத் தலைமை தாங்குகிறார்.

உயிர் காக்கும் சாதனங்கள், பாதுகாப்பு அமைப்புகள் மற்றும் உடையக்கூடிய தோட்டாக்களை மதிப்பீடு செய்வது இவரது பணியில் அடங்கும். 2016ஆம் ஆண்டில், சம்மு காசுமீரில் கூட்டத்தைக் கட்டுப்படுத்த இந்தியத் துணை இராணுவப் படைகளால் பயன்படுத்தப்பட்ட குறைந்த அளவிலான நெகிழித் தோட்டாக்களை உருவாக்கிய குழுவிற்கு இவர் தலைமை தாங்கினார். இந்த நெகிழி தோட்டாக்களை தற்போது பாதுகாப்புப் படையினர் பயன்படுத்தும் ஆயுதங்களில் பயன்படுத்தலாம்.

மார்ச் 2019-இல், பாதுகாப்பு ஆராய்ச்சி மேம்பாட்டில் குண்டு துளைக்காத உள்ளாடைகள் மற்றும் இந்தியாவின் பிற பாதுகாப்பு அமைப்புகளில் இவர் செய்த பங்களிப்புகளுக்காக, குடியரசுத் தலைவர் ராம்நாத் கோவிந்தால், பெண்களுக்கான இந்தியாவின் உயரிய விருதான நாரி சக்தி விருது "2018" இவருக்கு வழங்கப்பட்டது. இந்தியக் குடியரசுத் தலைவர் மாளிகையில் நடைபெற்ற இந்த விருது வழங்கும் விழாவில் பிரதமர் நரேந்திர மோதி கலந்து கொண்டார். மேலும், 'தன்னம்பிக்கையில் சிறந்து விளங்குவதற்கான அக்னி விருது' மற்றும் 'இந்திய உயர் சக்தி பொருட்கள் கழக குழு விருது' ஆகிய விருதுகளும் அவருக்கு வழங்கப்பட்டுள்ளன. இவர் கண்டுபிடித்த தோட்டாக்களை ஏகே-47 துப்பாக்கிகளில் பயன்படுத்தப்படலாம். இவை "இறப்புகளைக் குறைக்கின்றன".

பிசுவாசு மற்றும் இவரது குழுவினர், சுடுகலச் சன்னத்தினை விட கடினமான மேற்பரப்பைத் தாக்கினால் நொறுங்கும் வகையிலான சன்னத்தினை உருவாக்குவதில் ஈடுபட்டுள்ளனர். வானூர்தி கணிசமான சேதத்தை சந்திக்காது என்ற உறுதியுடன் வானூர்தி கடத்தல்காரர்களை சுட அல்லது சுட அச்சுறுத்தும் வகையில் வானூர்திக் காப்பாளர் இந்த தோட்டாக்களை பயன்படுத்த அனுமதிக்கப்படுகின்றனர். ஏர் இந்தியா 1999 முதல் இந்த சன்னங்களைப் பயன்படுத்துகிறது.

## மேற்கோள்கள்

பகுப்பு:வங்காளப் பெண் அறிவியலாளர்கள்
பகுப்பு:நாரி சக்தி விருது பெற்றவர்கள்
பகுப்பு:வாழும் மக்கள்
சூசன் ஈபன்

**சூசன் ஈபன்** (*Susan Eapen*) ஓர் இந்தியத் தாவர உயிரியல் மற்றும் தாவரவியல் அறிவியலாளர் ஆவார். மரபணு மாற்றுத் தாவர ஆராய்ச்சியின் முன்னோடிகளில் இவரும் ஒருவர். இந்தியப் பெண் விஞ்ஞானிகள் சங்கத்தின் தலைவராக இருந்தார். "தாவர உயிரியல் மற்றும் தாவரவியல்" பிரிவில் உலகின் தலைசிறந்த அறிவியலாளர்கள் பட்டியலில் ஈபன் இசுட்டான்போர்டு பல்கலைக்கழகத்தால் சேர்க்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய அறிவியலாளர்கள்
இராம் மூர்த்தி

**இராம் மூர்த்தி**  (*Ram Murti*)  இந்தியாவைச் சேர்ந்த ஓர்  அரசியல்வாதியாவார். பாரதீய லோக்தளம் கட்சியின் உறுப்பினராக இவர் பரேலி தொகுதியிலிருந்து இந்திய நாடாளுமன்றத்தின் கீழ் சபையான மக்களவைக்கு தேர்ந்தெடுக்கப்பட்டார். 1930ஆம் ஆண்டு முதல் மகாத்மா காந்தியால் தொடங்கப்பட்ட அனைத்து இயக்கங்களிலும் தீவிரமாகப் பங்கேற்று பல்வேறு முறை சிறை சென்றுள்ளார்.  1946 ஆம் ஆண்டு முதல் 1969 ஆம் ஆண்டு வரை உத்தரப் பிரதேச சட்டமன்ற உறுப்பினராகவும், 1974 ஆம் ஆண்டு முதல் 1977 ஆம் ஆண்டு வரை ஏமாவதி நந்தன் பகுகுணா மற்றும் என்.டி திவாரி தலைமையிலான அமைச்சரவையில் அமைச்சராகவும் இருந்தார்.   

## மேற்கோள்கள்

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:6வது மக்களவை உறுப்பினர்கள்
பகுப்பு:இறந்த ஆண்டு குறிப்பிடப்படவில்லை
பகுப்பு:1910 பிறப்புகள்
பகுப்பு:உத்தரப் பிரதேச அரசியல்வாதிகள்
பகுப்பு:உத்தரப் பிரதேச சட்டமன்ற உறுப்பினர்கள்
துர்காபூர் மகளிர் கல்லூரி

**துர்காபூர் மகளிர் கல்லூரி**, என்பது  மேற்கு வங்காளத்தின் எஃகு நகரமான மேற்கு வர்த்தமான் மாவட்டத்திலுள்ள துர்காபூரில் 1980 ஆம் ஆண்டில் நிறுவப்பட்ட ஒரு மகளிர் கல்லூரி ஆகும்,  கலை, அறிவியல் மற்றும் வணிகம் ஆகியப்பிரிவில் இளங்கலை படிப்புகளை பயிற்றுவிக்கப்படும் இக்கல்லூரி காசி நஸ்ருல் பல்கலைக்கழகத்துடன் இணைக்கப்பட்டுள்ளது. 

"பெண்களுக்கு அதிகாரமளித்தல்" என்பதை தன் முதன்மை நோக்கமாகக் கொண்டுள்ள இக்கல்லூரி, முதன்முதலில் டேவிட் ஹேர் தொடக்கப் பள்ளியில் தற்காலிகமாக நடத்தப்பட்டு 1982 முதல் மகாத்மா காந்தி சாலையில் அதன் சொந்த வளாகத்தில் செயல்பட்டு வருகிறது.

## துறைகள்

### அறிவியல் பிரிவு

* வேதியியல்
* இயற்பியல்
* கணிதம்
* கணினி அறிவியல்
* மின்னணு
* விலங்கியல்
* புவியியல்
* உளவியல்
* பொருளாதாரம்
* தாவரவியல்

### கலைப்பிரிவு

* தத்துவம்
* ஆங்கிலம்
* வரலாறு.
* பெங்காலி
* அரசியல் அறிவியல்
* தத்துவம்
* ஹிந்தி
* சமஸ்கிருதம்
* வணிகம்

## அங்கீகாரம்
இக்கல்லூரி பல்கலைக்கழக மானியக் குழுவால் அங்கீகரிக்கப்பட்டுள்ளது . இது தேசிய மதிப்பீடு மற்றும் தரச்சான்று அவையால் (NAAC) B + + தரமளிக்கப்பட்டு,2.77 CGPA உடன் அங்கீகாரம் பெற்றுள்ளது.

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
கிருஷ்ணாநகர் மகளிர் கல்லூரி

**கிருஷ்ணாநகர் மகளிர் கல்லூரி**, என்பது இந்தியாவின் மேற்கு வங்காளத்தின் நதியா மாவட்டத்தில் உள்ள கிருஷ்ணாநகரில் 1958  ஆண்டில் நிறுவப்பட்ட ஒரு மகளிர் கல்லூரி ஆகும். கலை மற்றும் அறிவியலில் இளங்கலை படிப்புகளை வழங்கும் இக்கல்லூரி கல்யாணி பல்கலைக்கழகத்துடன் இணைக்கப்பட்டுள்ளது  முதல் வெளிப்படையான திருநங்கை கல்லூரி முதல்வரான மனாபி பந்தோபாத்யாய், என்பவர் 2015 ஆம் ஆண்டில் கிருஷ்ணகர் மகளிர் கல்லூரியின் முதல்வராகப் பணியாற்றத் தொடங்கியது குறிப்பிடத்தக்கது.

கிருஷ்ணாநகரின் மையத்தில் 3.9 ஏக்கர் பரப்பளவில் சுற்றுச்சூழலுக்கு உகந்த அழகான பசுமை வளாகம், மருத்துவ தாவர தோட்டம் மற்றும் அர்ப்பணிப்புள்ள ஆசிரியர்கள், நன்கு சேமிக்கப்பட்ட தானியங்கி நூலகம், மின் இதழ்கள் மற்றும் OPAC வசதியுடன், அனைத்து உபகரணங்களுடன் கூடிய அறிவியல் ஆய்வகங்கள், தகவல் தொடர்பு தொழில்நுட்ப கருவிகளுடன் கூடிய வகுப்புகள், கணினி ஆய்வகம், சுகாதாரமான உணவை வழங்கும் மலிவான உணவகம், பாதுகாப்பான மற்றும் தூய குடிநீர், மிதிவண்டி நிறுத்துமிடம், மாற்றுத் திறனாளிகளுக்கான கழிவறை, மாணவர்களுக்கான சுத்தமான விடுதி, விசாலமான விளையாட்டு மைதானம் மற்றும் கவர்ச்சிகரமான விளையாட்டு வசதிகள் போன்ற கல்வி கற்கத்தேவையான அனைத்து வசதிகளுடன் இக்கல்லூரி இயங்கி வருகிறது.

## துறைகள்

### அறிவியல்

* வேதியியல்
* இயற்பியல்
* கணிதம்

### கலை.

* பெங்காலி
* ஆங்கிலம்
* சமஸ்கிருதம்
* வரலாறு.
* புவியியல்
* அரசியல் அறிவியல்
* தத்துவம்
* பொருளாதாரம்

## அங்கீகாரம்
இக்கல்லூரி பல்கலைக்கழக மானியக் குழு அங்கீகரிக்கப்பட்டுள்ளது. முதலில் கொல்கத்தா பல்கலைக்கழகத்துடன் இணைக்கப்பட்ட இக்கல்லூரி,  2000 ஆம் ஆண்டில் கல்யாணி பல்கலைக்கழகத்தின் கீழ் வந்தது. தேசிய மதிப்பீடு மற்றும் தரச்சான்று அவையின் (NAAC) முதல் சுழற்சியில்  B++ தரத்துடனும், அதன் இரண்டாவது சுழற்சியில் 2016 ஆம் ஆண்டில் B+ தரத்துடனும் அங்கீகாரம் பெற்றுள்ளது. 

## '''மேற்கோள்கள்'''

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
ராணி இந்திரா தேவி அரசு பெண்கள் கல்லூரி

**ராணி இந்திரா தேவி அரசு பெண்கள் கல்லூரி ** என்பது மேற்கு வங்காளத்தின் சார்கிராமில் உள்ள ஒரே இளங்கலை மகளிர் கல்லூரியாகும். கலை மற்றும் அறிவியல் பிரிவுகளில் பல்வேறு இளங்கலை பட்டப்படிப்புகளை வழங்கும் இக்கல்லூரி வித்யாசாகர் பல்கலைக்கழகத்துடன் இணைக்கப்பட்டுள்ளது. முன்னதாக இக்கல்லூரி **சார்கிராம் ராஜ் கல்லூரி (பெண்கள் பிரிவு)** என்று அழைக்கப்பட்டது.

ஜூலை 14, 2014 அன்று துவங்கப்பட்ட இக்கல்லூரி அந்த மாவட்டத்திலுள்ள விளிம்பு நிலையில் உள்ள பெண்களுக்கு கல்வி கற்பதற்கும் அறிவூட்டுவதற்கும் உறுதிபூண்டு செயல்பட்டுவருகிறது.
## துறைகள்
இக்கல்லூரி இளங்கலை மட்டத்தில் பின்வரும் படிப்புகளை வழங்குகிறது:
### அறிவியல்

* உடலியல்
* விலங்கியல் 
* தாவரவியல்

### கலை.

* பெங்காலி
* ஆங்கிலம்
* சமஸ்கிருதம்
* வரலாறு
* புவியியல்
* சமூக அறிவியல்
* தத்துவம்

## மேற்கோள்கள்

பகுப்பு:Coordinates on Wikidata
பகுப்பு:மேற்கு வங்காளத்திலுள்ள மகளிர் கல்லூரிகள்
அப்து ரகுமான் நகர்

**அப்து ரகுமான் நகர்** (*Abdu Rahman Nagar*) என்பது இந்தியாவின் கேரள மாநிலத்தின், மலப்புரம் மாவட்டத்தில் உள்ள மக்கள் தொகை கணக்கெடுப்பில் உள்ள ஒரு ஊராகும். இது ஒரு கிராம ஊராட்சியும் கூட. 

## மக்கள்தொகையியல்
 இந்திய மக்கள் கணக்கெடுப்பின் படி, அப்து ரகுமான் நகரின் மொத்த மக்கள் தொகை 35534 ஆகும். இதில் ஆண்களின் எண்ணிக்கை 17262 என்றும், பெண்களின் எண்ணிக்கை 18272 என்றும் உள்ளது.

## சொற்பிறப்பியல்
சுதந்திரப் போராட்ட வீரர் முகமது அப்துல் ரகுமானின் பெயரால் அப்து ரகுமான் நகர் என்ற பெயர் வந்தது.

## போக்குவரத்து
ஏ.ஆர்.நகர் கிராமமானது இந்தியாவின் பிற பகுதிகளுடன் பரப்பனங்காடி நகரத்தின் வழியாக இணைக்கப்பட்டுள்ளது. தேசிய நெடுஞ்சாலை எண். 66 ஏ.ஆர் நகர் வழியாக செல்கிறது. இச்சாலையின் வடக்கு பகுதி கோவா மற்றும் மும்பையுடன் இணைகிறது. தெற்கு பகுதி கொச்சி மற்றும் திருவனந்தபுரத்தை இணைக்கிறது. மாநில நெடுஞ்சாலை எண். 28 நிலம்பூரில் இருந்து தொடங்கி உதகமண்டலம், மைசூர் மற்றும் பெங்களூர் நெடுஞ்சாலைகள். 12, 29 மற்றும் 181 வழியாக இணைக்கிறது. அருகிலுள்ள வானூர்தி நிலையம் கோழிக்கோடு பன்னாட்டு வானூர்தி நிலையம் ஆகும். அருகிலுள்ள பெரிய தொடருந்து நிலையம் பரப்பனங்காடியில் உள்ளது.

## மேற்கோள்கள்

## காட்சியகம்

படிமம்:Kodakallu@AR_nagar_Village.jpg|alt=Kodakallu in AR Nagar|ஏ.ஆர்.நகரில் உள்ள குடைக்கல்

பகுப்பு:மலப்புறம் மாவட்டத்தில் உள்ள ஊர்களும் நகரங்களும்
பகுப்பு:Coordinates on Wikidata
கன்யாசிறீ பல்கலைக்கழகம்

**கன்யாசிறீ பல்கலைக்கழகம்** என்பது இந்தியாவின்மேற்கு வங்காளத்தின் நதியா மாவட்டத்தில் உள்ள கிருஷ்ணாநகரில் 2020 ஆம் ஆண்டில் நிறுவப்பட்ட ஒரு மகளிர் பல்கலைக்கழகம் ஆகும். 

பெண்கள் தங்கள் சொந்த வாழ்க்கையில் சுயாட்சி பெறவும், தேர்வுகள் மற்றும் முடிவுகளை எடுக்கவும் உதவுதல், மற்றும் வளங்கள் மற்றும் வாய்ப்புகளுக்குச் சமமான அணுகல் தன்மை போன்றவற்றை நோக்கமாகக் கொண்டும், பெண்களுக்குக் கல்வி அறிவை வழங்குவதால் அவர்களுக்கு அதிகாரம் பெறுவது எளிதாக இருக்கும் என்ற நல்லெண்ணத்திலும் மேற்கு வங்காள அரசால் நிறுவப்பட்டதே இப்பல்கலைக்கழகமாகும்.

## துறைகள்
* ஆங்கிலத் துறை
* வங்காளத் துறை
* வரலாற்றுத் துறை
* புவியியல் துறை
* சமூகப் பணித் துறை
* கல்வித் துறை
* உணவு மற்றும் ஊட்டச்சத்து துறை
* சட்டத்துறை
* மக்கள் தொடர்பாடல் மற்றும் இதழியல் துறை
* கணிதவியல் துறை
* சமஸ்கிருதத் துறை

## மேற்கோள்கள்

பகுப்பு:நதியா மாவட்டம்
பகுப்பு:மேற்கு வங்காளத்திலுள்ள மகளிர் கல்லூரிகள்
உரோசுடெல்லுலேரியா

**உரோசுடெல்லுலேரியா** (தாவரவியல் பெயர்: *Rostellularia*) என்பது பூக்கும் தாவர வகையின் கீழ் அமைந்துள்ள, தாவரப் பேரினங்களில் ஒன்றாகும். இது முண்மூலிகைக் குடும்பம் (Acanthaceae) என்ற தாவரக் குடும்பத்தின் 207 பேரினங்களில் ஒன்றாகும். இப்பேரினத்தினைக் கண்டறிந்த தாவரவியலாளரை,  என்ற தாவரவியல் பன்னாட்டு பெயர் சுருக்கத்தால் குறிப்பர். இங்கிலாந்திலுள்ள கியூ தாவரவியற் பூங்காவின் ஆய்வகம், இத்தாவரியினம் குறித்து வெளியிட்ட முதல் ஆவணக் குறிப்பு, 1837  ஆம் ஆண்டு எனத் தெரிவிக்கிறது. இப்பேரினம், பன்னாட்டு அறிஞரால் ஏற்றுக் கொள்ளப்பட்டு, அறிவிக்கப்பட்ட தாவரப்பேரினம் ஆகும். இப்பேரினத்தின் இயற்கை வாழ்விடப் பரவலிடம் என்பது,  வெப்ப வலயத்திலுள்ள வடகிழக்கு ஆப்பிரிக்கா, மடகாசுகர், தென்அறபுத் தீபகற்பம், அயன அயல் மண்டல ஆசியா முதல்  ஆத்திரேலியா வரை ஆகும்.

## வாழிடம்
ஆப்கானித்தான், அந்தமான் தீவுகள், அசாம், வங்காளதேசம், கம்போடியா, வடநடு சீனா, தென்நடு சீனா, தென்கிழக்கு சீனா, கிழக்கு இமயமலைப் பகுதிகள்,  எரித்திரியா, எத்தியோப்பியா, ஆய்னான், இந்தியா, யப்பான், சாவகம் (தீவு), கொரியா, இலாக்காடிவ் தீவுகள், லாவோஸ், சிறு சுண்டாத் தீவுகள், மடகாசுகர், மலாயா, மாலைத்தீவுகள், மியான்மர், இரியூக்கியூ தீவுகள், நேபாளம், நியூ சவுத் வேல்ஸ், வட ஆள்புலம், ஓமான், பாக்கித்தான், பிலிப்பீன்சு, குயின்ஸ்லாந்து, தெற்கு ஆத்திரேலியா, இலங்கை, சுலாவெசி, சுமாத்திரா, தைவான், தாய்லாந்து, திபெத்து, வியட்நாம், மேற்கு இமயமலை, மேற்கு ஆஸ்திரேலியா ஆகிய நாடுகள், இத்தாவரப் பேரினத்தின் பிறப்பிடமாக அமைந்து, இந்நாடுகளின் அகணியத் தாவரமாக அறிவிக்கப்பட்டுள்ளன. மேலும்,  சமோவா என்னுமிடம் இதன் அறிமுக வாழிடமாகவும் இருக்கிறது.

## இனங்கள்
# Rostellularia adscendens 
# Rostellularia andamanica 
# Rostellularia ardjunensis 
# Rostellularia assamica 
# Rostellularia backeri 
# Rostellularia bankaoensis 
# Rostellularia brachystachya 
# Rostellularia chiengmaiensis 
# Rostellularia diffusa 
# Rostellularia hayatae 
# Rostellularia hijangensis 
# Rostellularia humilis 
# Rostellularia lanceolata 
# Rostellularia linearifolia 
# Rostellularia mollissima 
# Rostellularia nagpurensis 
# Rostellularia obtusa 
# Rostellularia ovata 
# Rostellularia palustris 
# Rostellularia peploides 
# Rostellularia procumbens 
# Rostellularia psychotrioides 
# Rostellularia quinqueangularis 
# Rostellularia rachaburensis 
# Rostellularia royeniana 
# Rostellularia serpyllifolia 
# Rostellularia simplex 
# Rostellularia smeruensis 

## மேற்கோள்கள்

## வெளியிணைப்புகள்

பகுப்பு:முண்மூலிகைக் குடும்பம்
பகுப்பு:முண்மூலிகைக் குடும்பப் பேரினங்கள்